tomron87/hebrew-wikipedia-sentences-corpus huggingface dataset:
תהליך ניטור עומסים בצורה לא פולשנית הוא שם כולל לתהליך המיועד להפרדת מאפייני הספק פרטניים מתוך קריאת מסוכמת של אנרגיה, זאת על מנת להעריך את פעולתו של כל צרכן בנפרד.
תהליך זה מבוסס על קריאת מונה החשמל בנקודת כניסה יחידה (של בית, מבנה או מתחם) וניתוח קריאת המונה, תוך הפרדת מאפייני העומסים השונים, במטרה להעריך את צריכת האנרגיה הפרטנית של כל מכשיר ומכשיר.
הכלי הבסיסי המשמש את טכנולוגיית NILM הוא מונה חשמל אשר מפיק נתונים אודות הצריכה בזמן נתון, כחלופה הולמת וזולה לחיבור מכשירי ניתור על כל מכשיר ומכשיר.
המוטיבציה לשימוש בניטור עומס לא פולשני היא צמצום צריכת החשמל, הפחתת הוצאות כסף לצרכן, הפחתת זיהום, גילוי גניבת חשמל וגילוי תקלות.
המכשירים מחולקים ל -4 סוגים: בעלי צריכה מתמדת וקבועה, מכשירי On-Off (הרוב), מכשירי מכונת מצבים סופית (כמו מכונת כביסה) ומכשירי צריכה רציפה (כמו מחשבים או דימרים).
ניטור עומסים לא פולשני הומצא ב-MIT בתחילת שנות ה-90, על ידי צוות בניהולו של ג'ורג' וו.
הארט, מהנדס מכני בעל גישה לאלקטרוניקת הספק.
המחקר של ג'ורג' מומן על ידי המכון האמריקאי לחקר החשמל (EPRI).
צוות המחקר אף רשם פטנט על ההמצאה, בטרם פורסמה.
התהליך הבסיסי של NILM, כפי שהוגדר בפרסום המקורי, הוא ניתוח של קריאת המונה בהיבט שינויי מתח וזרם (או הספק) בנקודת הכניסה הרשת על מנת להסיק אילו מכשירים פועלים כרגע, תוך שימוש בתבניות התנהגות עבור צריכת האנרגיה הפרטנית של כל צרכן.
המטרה של תהליך NILM הוא להפריד בין העומסים השונים על ידי פירוק מאפייני ההספק לכל מכשיר ברשת, כאשר ההסתמכות היא על המאפיינים הפרטניים (כגון "חתימת אנרגיה") המשתנים בין מכשיר למכשיר.
כך לדוגמה, אם נסמן את קריאת ההספק הרגעית של המונה כ-, עבור רגע הזמן t.
אז הפירוק של קריאה זו לפי צרכנים יהיה:
, כאשר n הוא מספר הצרכנים הכולל והסימון מייצג את צריכת ההספק הרגעית של הצרכן ה-i ברגע t.
ישנם סוגים רבים של תהליכי NILM, אולם רוב השיטות עוקבות אחר פורמט גנרי שיתואר להלן.
אחד המרכיבים החשובים עליו מתבסס תהליך NILM הוא קיומו של מונה חשמל (והעדפה למונה חכם) אשר מפיק נתונים גולמיים בזמן אמת אודות צריכת האנרגיה.
קליטת המידע: המידע הנקלט מבוסס על פלט גולמי מהמונה.
זיהוי אירוע - החלטה בדבר קיומו של אירוע מתוך המידע הנקלט.
הזיהוי מבוסס על הגדרה מקדימה של "מהו אירוע".
כך לדוגמה, אירוע יכול להיות שינוי קיצוני במאפייני ההספק.
הוצאת מאפיינים - חישוב מאפייני ההספק הנדרשים עבור הזיהוי.
כך לדוגמה המאפיינים יכולים להיות הפרשים בין קריאות מונה בזמנים נתונים.
הוצאת המאפיינים תלויה בבחירה מקדימה של המאפיינים לניתוח.
זיהוי עומס - השוואת המאפיינים שהוצאו אל בסיס נתונים קיים, על מנת לקבוע מהו הצרכן המזוהה (או קביעה שזהו צרכן חדש שלא זוהה בעבר).
יצירת רשומה - תיעוד הזיהוי ופרטיו לצורך שימוש המשתמש או יישום כלשהו אחר המפיק תועלת משירותי NILM.
ישנן גישות רבות ומגוונות של מחקר NILM.
אנו נמנה מספר כיוונים מקובלים.
באופן גס, ניתן לחלק את פלטי המונים החכמים לשני סוגים עיקריים:
קצב נמוך - קצב של אחת לשנייה או איטי מכך (קרי: 1Hz).
קצב גבוה - קצב של מעל לאחד לשנייה.
רוב המונים ברמת המשתמש הביתי הם מונים בקצב נמוך, לפי ההגדרה הנ"ל ולכן עיקר המחקר כיום מרוכז בקצבים הנמוכים.
בהיבט הלמידה, נוהגים להפריד בין שני סוגי אלגוריתמים:
אלגוריתם מנוהל (Supervised) - משתמש במידע מקדים אודות המכשירים ברשת ו/או בשלב מקדים של "אימון", עליו יבוסס הזיהוי הבסיסי של סט הנתונים.
אלגוריתם לא-מנוהל (Unsupervised) - המודל לזיהוי הצרכנים יבוסס על המידע הנאסף בזמן אמת, ללא אימון או למידה מקדימה.
ככלל, אלגוריתם לא-מנוהל מייצג שיטה רצויה וגמישה יותר, אולם קשה בהרבה למימוש.
קיימות שיטות רבות ומגוונות לאופטימיזציית זיהוי הצרכנים ברשת.
השיטה הבסיסית ביותר היא "אופטימיזציית הפרדת המאפיינים" (מאנגלית: Feature Separation Optimization), אשר היא גישה המכוונת ליצירת רווחים גדולים ככל הניתן בין חתימות ההספק של הצרכנים המזוהים, כך שכל תוספת של רעש נתונים מקשה על ההפרדה.
שיטות אופטימיזציה נוספות כוללות שימוש בהרגלי הצריכה המזוהים (למשל שעה אופיינית ביממה להפעלת מכונת כביסה), זיהוי תבניות חוזרות בצריכת ההספק של המכשירים וכדומה.
כך לדוגמה, שיטת MCE (מאנגלית Modified Cross-Entropy) משתמשת בכלי אופטימיזציה בשם Cross-Entropy לצורך מיטוב התוצאות, כחלק מיישום NILM .
בעבר, מדידות וסימולציות של NILM התבססו על מידע גולמי שהופק במעבדה, עבור הניסוי.
המגמה ההולכת ומתהווה במחקרי NILM היא שימוש בסטי נתונים ציבוריים, כגון REDD או AMPds, אשר כוללים מדידות רבות וברות-השוואה בין מחקרים.
באופן כללי, ניתן להבדיל בין מערכות NILM המיועדות להקטנת צריכת אנרגיה ובין אלו המיועדות לזיהוי של תופעות שונות (כגון תקלה במכונת ייצור במפעל).
יש לציין כי רוב המחקר הנוכחי של NILM מרוכז ביישומי הפחתת הצריכה האנרגטית.
נוהגים להבדיל בין סוגי עומסים וסוגי חתימות עומס שונים על ידי חלוקה למספר קטגוריות בסיסיות:
סוג I: מכשירי הפעל/הפסק פשוטים, המהווים את רוב הצרכנים הביתיים, כגון נורת חשמל ומצנם.
סוג II: מכונת מצבים סופית (מאנגלית: Finite-State-Machines, בראשי תיבות FSM).
סוג זה של מכשירים פועלים בכמה מצבי צריכה, בדרך כלל גם בצורה מחזורית.
דוגמאות נפוצות הן מכונת כביסה ומדיח כלים.
סוג III: מכשירים המשנים את מאפייני הצריכה בצורה משתנה ולעיתים אף לא צפויה.
סוג IV: מכשירי צריכה קבועה, אשר בדרך כלל אינם כבים, כגון מערכות אזעקה, גלאי עשן וממירי טלווזיה.
מערכות ניטור אנרגיה ביתיות (מאנגלית: Home Energy Management Systems, בראשי תיבות HEMS).
מערכת HEMS היא אמצעי להפחתת צריכת האנרגיה בסביבה הביתית על ידי ניטור זמן-אמת ותזמון הפעלת מכשירים.
שילוב מערכות NILM ביישומי HEMS נועד להפיק משוב חוזר של המלצות עבור המשתמש הביתי, תוך ניבוי מראש של עלות ההפעלה של כל מכשיר בבית.
מערכות סיוע לסביבת חיים (מאנגלית Ambient Assisted Living, בראשי תיבות AAL).
המונח מתייחס לאמצעי סיוע לאוכלוסייה המבוגרת, אשר נועדו לסייע למוגבלויות שונות ולאתר סממני אזהרה בריאותיים.
השילוב של NILM ביישומי AAL כולל איתור תבניות צריכה והשוואה חוזרת אל תבניות אלו (כך למשל הפעלת מזגן קיצונית העלולה לסכן חיי אדם דמנצי שאינו כשיר להפעלת המזגן).
כמו כן מנגנון השילוב עם AAL כולל בדרך כלל ממשק אנושי כלשהו אל מוקד סיוע.
מערכות חימום, אוורור וקירור (מאנגלית: Heating, Ventilation, and Air Conditioning, בראשי תיבות HVAC).
אלו מערכות לשליטה על טמפרטורה ואוורור בסביבה הביתה.
המערכות כוללות בדרך כלל שילוב של אמצעי הסקה, מיזוג וניתוב אוויר.
השילוב של NILM במערכות אלו קשור לשליטה באמצעי המיזוג ומעקב אחר פעולתם, כאשר המוטיבציה היא (בדרך כלל) הפחתת הצריכה הביתית הכוללת.
ברייסון לשון פוטס , הידוע בשם הבמה NLE צ'ופה (NLE Choppa), הוא ראפר, זמר, פזמונאי ואושיית רשת אמריקאי.
הוא עלה לתהילה עם השיר "Shotta Flow" מינואר 2019, שזכה למעמד הפלטינה מאיגוד תעשיית ההקלטות האמריקאי והגיע בשיאו למקום ה-36 במצעד הבילבורד הוט 100. אלבום הבכורה שלו, הנושא את שם השיר, יצא לאור בשנת 2020 והגיע למקום העשירי במצעד הבילבורד 200.
פוטס נולד לאם ג'מייקנית ולאב אפרו-אמריקאי.
הוא גדל בממפיס, טנסי באזור פארקווי וילג', ולמד בבית הספר התיכון קורדובה כסטודנט לשעבר בבתי הספר של מחוז שלבי, שם שיחק כדורסל.
הוא החל לעשות פריסטייל ראפ עם חבריו בגיל 14 והחל להתייחס למוזיקה ברצינות בגיל 15.
המנהלת של NLE צ'ופה היא אימו, אנג'לה פוטס, שמנהלת אותו מאז שהחל להביע עניין במוזיקת היפ הופ.
בפברואר 2018 הוציא את שירו הראשון, "No Love Anthem", תחת שם הבמה YNR צ'ופה.
ב-22 ביולי, פרסם את המיקסטייפ הראשון שלו, No Love the Takeover.
בדצמבר, הופיע ב-"No Chorus Pt.
3", שיר בסגנון "סייפר" של הקולקטיב שלו, Shotta Fam.
וורס הפתיחה שלו ומהלכי הריקוד שלו בקליפ גרמו לו להתבלט בקבוצה, והקנו לו באז אינטרנטי.
3" זכה להצלחה, שבוע לאחר מכן הוציא את סינגל הפריצה שלו, "Shotta Flow".
הווידאו קליפ של השיר צבר 10 מיליון צפיות בחודש.
כמה ימים לאחר צאתו, מגזין פיצ'פורק העניק לשיר את תואר "שיר היום" שלו, תוך ששיבח את המסירה הנמרצת של צ'ופה והוסיף כי "הוא מכה במהלך ריקוד חדש בכל פעם שהמצלמה חוזרת אליו".
במאי 2019, השיר נכנס למצעד הבילבורד הוט 100, והופיע לראשונה במקום ה-96. מאוחר יותר, הגיע לשיאו במקום ה-36. ביוני פורסם הרמיקס הרשמי של השיר, בהשתתפות בלופייס, בליווי וידאו קליפ בבימויו של קול בנט.
בפברואר 2019 הוציא את "Shotta Flow 2", שיר המשך לשיר הפריצה שלו, שזכה ל-20 מיליון צפיות תוך חודשיים.
במרץ, הוציא סינגל נוסף בשם "Capo", עם וידאו קליפ שהועלה לערוץ היוטיוב WorldStarHipHop.
ב-20 בדצמבר, הוציא את מיני-אלבום הבכורה שלו, Cottonwood, על שם האזור בו גדל, שכולל, בין היתר, את שיר הפריצה שלו "Shotta Flow" והרמיקס הרשמי שלו.
ב-19 במרץ 2020 הוציא את הסינגל המוביל מתוך אלבום הבכורה שלו, "Walk Em Down", בשיתוף רודי ריץ'.
ב-12 ביוני 2020, הוציא את "Shotta Flow 5", שיר ההמשך החמישי לסינגל הפריצה שלו, "Shotta Flow" משנת 2019. ב-30 ביולי הוציא סינגל נוסף מתוך האלבום, "Narrow Road", בהשתתפות ליל בייבי.
שבוע לאחר מכן, ב-7 באוגוסט, הוציא צ'ופה את האלבום, שנקרא Top Shotta.
האלבום הגיע למקום העשירי במצעד הבילבורד 200.
נכון לחודש יוני 2025, הוא צבר למעלה מ-8 מיליארד השמעות בפלטפורמות הסטרימינג.
ב-20 ביוני 2020 נולדה ל-NLE צ'ופה ילדתו הראשונה.
הוא הצהיר שילדתו שינתה את הלך הרוח שלו; "ידעתי שאני צריך להשתנות ולהיות אדם טוב יותר עבור בתי".
באוגוסט 2020, צ'ופה נמשך לקראת התעוררות "רוחנית" ברשתות החברתיות, והשיק ערוץ יוטיוב בשם Awopped Choppa, בו הוא מתעד את אורח חייו ההוליסטי והבריא הכולל טבעונות וגינון.
לדבריו, צ'ופה נאבק בדיכאון, ולעיתים קרובות מדווח על כך במוזיקה שלו.
הוא עושה מדיטציה במטרה להתמודד עם בעיות בריאות הנפש והלחץ שכלול בלהיות בדרן צעיר.
במהלך תקופה בלתי מוגדרת, צ'ופה שירת זמן מה בבית מעצר לנוער.
הוא מעולם לא גילה על מה נעצר, אך לדבריו, זמנו במעצר הניע אותו להפוך את חייו.
בפרק של סדרת היוטיוב שלו, The Rise of NLE Choppa, הוא אמר שהיותו במעצר עזר לו מאוד והוא היה "פותח עיניים".
NIST SP 800-171 הוא פרסום של המכון הלאומי לתקנים וטכנולוגיה (NIST) המגדיר סט כללים למשילות על "מידע מנוהל לא מסווג" או CUI (Controlled Unclassified Information), במערכות או ארגונים לא-ממשלתיים.
הוא בפועל סט של תקנים המגדירים כיצד לשמור או להפיץ מידע אשר מוגדר כרגיש אף שאינו מסווג.
המניע לפרסום היה חקיקת FISMA (Federal Information Security Management Act), חוק המחייב ניהול אבטחת מידע פדרלי בארצות הברית, שעבר בשנת 2003, והוביל ליצירת מספר תקנים והוראות בתחום.
הסמכת CMMC שמשרד ההגנה האמריקאי מחייב את כל קבלני המשנה שלו לעמוד בה, מתבססת על הוכחת מימוש בקרות של NIST SP 800-171.
הגרסה השנייה של התקן התפרסמה בפברואר 2020.
בפרסום מכוסים 14 נושאים מרכזיים:
Access Control - בקרת גישה: למי יש הרשאות לצפות במידע?
Awareness and Training - מודעות והדרכה: האם האנשים הודרכו כראוי כיצד לטפל במידע?
Audit and Accountability - ניטור ואחריות: האם מנוהלות הרשומות למי מורשה ומי לא מורשה גישה?
Configuration Management - ניהול תצורה: כיצד הרשת ורשומות האבטחה נבנות ומתועדות?
Identification and Authentication - זיהוי ואימות: אילו משתמשים מורשי גישה למידע ה CUI, וכיצד מאמתים את זהות המשתמש שמבקש גישה טרם מתן ההרשאה?
Incident Response - תגובה לאירוע: מה התהליך שננקט כאשר ישנה פריצת סייבר או הפרה של הנהלים, כולל יידוע הגורמים המתאימים?
Maintenance - תחזוקה: איזה לוח זמנים מיושם לתחזוקה ומי אחראי על כך?
Media Protection - הגנה על מדיה תקשורתית: כיצד מדיה אלקטרונית, רשומות קשיחות וקובצי גיבוי נשמרים בצורה מאובטחת?
Physical Protection - אבטחה פיזית: למי יש גישה למערכות, ציוד וסביבת האחסון?
Personnel Security - אבטחה אישית: כיצד מנטרים את העובדים לפני שמעניקים להם גישה ל CUI?
Risk Assessment - הערכת סיכונים: האם הגנות נבחנות בסימולציות?
האם תהליכים ואנשים נבדקים ומאומתים באופן שגרתי?
Security Assessment - הערכת בטיחות: האם התהליכים וההנחיות עדיין?
System and Communications Protection - אבטחת מערכות ותקשורת: האם המידע מנוטר ונשלט בצורה שגרתית בנקודות תקשורת מרכזיות, פנימיות וחיצוניות?
System and Information Integrity - שלמות מערכות ומידע: כמה מהר מגלים, איומים אפשריים, מזהים אותם ומתקנים אותם?
NICA הוא מאיץ חלקיקים בבנייה, שנועד לשמש להרצת פרוטונים ויונים כבדים.
מצוי בבנייה מאז 2013 על בסיס המעבדה לפיזיקה לאנרגיות גבוהות על שם וקסלר ובלדין של המכון המאוחד למחקר גרעיני, שבעיר דובנה בפרוורי מוסקבה.
סיום הבנייה המשוער הוא בשנת 2023.
מתחם המאיץ נוצר במטרה ללמוד את תחום פיזיקת החלקיקים באזור שטרם היה נגיש לפרמטרים ותנאי ניסוי תוך השגת קורות אינטנסיביות של יונים כבדים וגרעינים מקוטבים על מנת לחקור על קיטוב וחומרים גרעיניים ובתחום השפעות בטווח האנרגיה עד = 11 GeV / נוקלאון.
אחת המשימות המדעיות העיקריות של פרויקט NICA היא ללמוד את תרשים הפאזה של חומר בריוני דחוס מאוד בתנאי מעבדה.
חומר כזה קיים רק בכוכבי נייטרונים וליבות סופרנובה, בעוד שבשלבים המוקדמים של קיומו של היקום, החומר היה בעל צפיפות בריון נמוכה למדי.
ליצירת חומר בעל צפיפות גבוהה בתנאי מעבדה, נעשה שימוש בהתנגשויות יונים כבדות, בהן חלק ניכר מאנרגיית הקורה מוצאת על היווצרות האדרונים חדשים והסתה של תהודות, שאת תכונותיהן ניתן לשנות באופן ניכר תוך סביב מדיום חם וצפוף.
בטמפרטורות או בצפיפות גבוהה מאוד, תערובת זו של האדרונים מתפרקת לחלקים המרכיבים אותה כמו קווארקים וגלואונים ויוצרים מצב מצטבר חדש של חומר: פלזמת קווארקים-גלואונים.
מתחם המאיץ החדש NICA יספק לקורות של חלקיקים שונים מגוון רחב של פרמטרים.
הוא מתוכנן לבצע מחקר יישומי ועקרוני בתחומי מדע וטכנולוגיה כגון:
פיתוח כורים המונעים על ידי קרן מאיץ וטכנולוגיות להמרת פסולת גרעינית;
בדיקת עמידות לקרינה של מכשירים אלקטרוניים.
המרכיבים העיקריים של מתחם NICA הם:
קומפלקס הזרקה של פרוטונים ודוטרונים מקוטבים (מקור, מאיץ ליניארי LU-20)
מתחם הזרקת יונים כבדים (מקור מסוג KRION, מאיץ ליניארי HILAc)
בוסטר סינכרוטרון (טבעת טרום מאיץ)
מפעל מגנטים (ייצור מגנטים למתחם NICA והמכון למחקר יונים ואנטיפרוטונים)
חדר נקי (ייצור מערכות מסילה לגלאים)
גלאי MPD (Multi-Purpose Detector) נועד לערוך ניסויים בתחום הפיזיקה הגרעינית בהתנגשויות של קורות גרעינים של יסודות כבדים (זהב), גרעינים של יסודות כבדים עם פרוטונים והתנגשויות פרוטונים.
גלאי SPD (Spin Physics Detector) נועד לבצע ניסויים בפיזיקה בהתנגשויות של קורות גרעינים של יסודות אור.
מטרת הניסוי היא ללמוד את האינטראקציה של קורות יונים כבדות יחסית עם מטרות קבועות.
זהו הניסוי הראשון במתחם מאיץ NICA-Nuclotron.
בתחילת 2020 הודיע ולדימיר פוטין כי המתחם יתחיל לפעול עד סוף שנת 2022.
NGC 8 הוא כוכב כפול אופטי, כלומר אסטריזם של שני כוכבים שאינם קשורים זה לזה אך נצפים מכדור הארץ כסמוכים.
הכוכבים הם חלק מקבוצת הכוכבים פגסוס, והם התגלו על ידי אוטו וילהלם פון שטרובה ב-29 בספטמבר 1865 במסגרת חיפושיו אחר השביט "ביילה".
הכוכבים מקוטלגים כמספר 8 בקטלוג הכללי החדש.
הוא ממוקם במרחק של כ-2.7 דקות קשת מ-NGC 9.
המערכת מורכבת מזוג כוכבים, האחד הוא ענק צהוב עמום מסוג G4 בעל בהירות נראית של 16.5, שנמצא במרחק של שנות אור מכדור הארץ, והשני הוא על-ענק כתום בוהק מסוג K6I בעל בהירות נראית של 15.2 שנמצא במרחק של לכל הפחות שנות אור.
מספר קטלוגים מקטלגים בטעות את NGC 8 כגלקסיה.
למשל, קטלוג הגלקסיות המורפולוגי (MGC) מקטלג את העצם כגלקסיה MCG +04-01-030. ב-HyperLEDA הוא סווג בשנת 2016 כגלקסיה, אך בשנת 2019 סווג מחדש ככוכב כפול אופטי.
NOR לוגי (קיצור של not or, "לא או"; סימון: ↓) הוא פעולה בוליאנית ההפוכה לקשר הלוגי "או" (OR לוגי) על אותם אופרנדים.
כלומר A↓B הוא "אמת" אם ורק אם לא מתקיים "A או B" "אמיתיים", או במילים אחרות, גם A וגם B "שקריים" (false).
באמצעות הפעולה NOR אפשר להביע את כל שאר הפעולות הלוגיות:
דבר דומה אפשר לעשות עם הפעולה NAND לוגי.
טבלת האמת של NOR מוצגת בצד שמאל.
New Musical Express או בשמו המוכר יותר - NME הוא מגזין מוזיקה שבועי מבריטניה המתמקד בסגנונות מוזיקה מבוססי-גיטרות ולהקות אינדי רוק.
לזכותו של העיתון נזקפת העובדה שהיווה, ועודנו מהווה, קרש קפיצה ללהקות חדשות מצליחות רבות, והיה אף זה שייסד את מצעד הסינגלים הבריטי.
העיתון החל לצאת לאור בשנת 1952 לאחר שה-Musical Express נקנה על ידי יחצ"ן המוזיקה הלונדוני מוריס קין והושק מחדש תחת השם NME.
במקור הודפס המגזין בפורמט של עיתון רגיל, ולא על נייר מבריק.
מאוחר יותר באותה שנה, לקח העיתון את הרעיון ממצעד הבילבורד האמריקני, ויצר לראשונה את מצעד הסינגלים הבריטי שבתחילת דרכו היה מוגבל למדי ומורכב רק מ-12 מקומות.
בשנות ה-60 שיחק תפקיד חשוב בקידום הרולינג סטונז והביטלס ואף הנהיג טקס קבלת פרסים לאמני מוזיקה קלה.
בסוף שנות ה-60 החל לסקר ולעודד את התפתחות המוזיקה הפסיכדלית.
בו בזמן, החלה תחרות צמודה בין ה-NME והמגזין הוותיק לענייני מוזיקה, ה-Melody Maker הוותיק.
עם מכירתו של ה-Melody Maker בשנת 2000, רבים מכותביו ומדוריו עברו ל-NME.
ה- NME עבר תהפוכות רבות ועליות וירידות בתפוצה שלו, אשר הכתיבו שינויים במערכת.
השינוי הבולט ביותר בקו המערכתי התרחש בתחילת שנות ה-70, לאחר שה-NME החל להפסיד קוראים לטובת ה-Melody Maker.
זאת, מכיוון שסיקוריו המוזיקליים לא הצליחו לעמוד בקצב ההתפתחות של מוזיקת הרוק באותה תקופה.
בתחילת 1972, בעלי העיתון, IPC (שקנו את העיתון מקין ב-1963), היו על סף סגירתו ומינו את אלן סמית' למשרת העורך הראשי.
סמית' ביצע מהפכה זוטא בעיתון ושינה את סגנון הסיקורים בצורה קיצונית מסנגון לא-ביקורתי ונייטרלי לסגנון שנון, ציני, מצחיק ואופנתי יותר מכל מגזין מוזיקה אחר בבריטניה עד אותה שנה.
על מנת להשיג את מטרתו, חיפש סמית' בעיתונות המחתרתית את הכותבים הטובים ביותר, כגון צ'ארלס שאר מוריי וניק קנט, וגייס כותבים אחרים כגון טוני טיילר ואיאן מקדונלד.
כאשר הוריש סמית' את כיסא העורך לניק לוגאן בשנת 1973, תפוצתו של העיתון הייתה בדרכה לעקוף את זו של ה-Melody Maker.
אך שוב, באמצע שנות ה-70, פיגר העיתון אחר ההתפתחות המוזיקלית החשובה של אותה תקופה - הפאנק.
הסקס פיסטולס אף הזכירו את ה-NME בשירם "אנרכיה בממלכה המאוחדת" (Anarchy in the UK) כסמל להתאבנותו של העיתון.
על מנת לרענן את סגל הכתבים, פרסם ה-NME מודעת דרושים מפורסמת בחיפוש אחר "אקדוחן צעיר ומגניב" שיצטרף לצוות העורכים של העיתון.
כתוצאה מכך הצטרפו למערכת טוני פרסונס וג'ולי ברצ'יל שסיקרו להקות עולות כמו הסקס פיסטולס והקלאש, כמו גם מועדונים בסגנון The Roxy בלונדון.
במהלך תקופה זו עזבה אחת מחברות המערכת את העיתון, על מנת להפוך לזמרת פאנק בעצמה: בתחילה הצטרפה כריסי היינד ל-The Damned, אך לאחר מכן הקימה את הפריטנדרס.
בשנת 1978 פרש לוגאן, וסגנו ניל ספנסר מונה לעורך ראשי במקומו.
אחת ממשימותיו הראשונות של ספנסר הייתה עיצוב מחדש של לוגו העיתון, שמופיע בראש העמוד הראשי של כל גיליון מסוף 1978 ועד היום.
תקופתו של ספנסר כעורך אף חפפה עם הגחתן של להקות פוסט פאנק כג'וי דיוויז'ן ו-Gang of Four.
הסגנון העיתונאי אף הוא השתנה - כותבים כמו איאן פנמן ופול מורלי, שכתבו בסגנון פוסט מודרניסטי קיצוני, שבלבל חלק ניכר מן הקוראים.
מבט לאחור, כיוונו של המגזין החל להיות לא ברור באותה תקופה, וככל הנראה שיקף את העובדה שמוזיקת הפופ בתחילת שנות ה-80 סטתה לכיוונים שונים (לדוגמה הפופ החדש של להקות כמו ABC ו-Haircut 100 מחד, וסגנון הניו רומנטיק מאידך).
כמו כן, סגנון הביקורות החל לנטות יותר לכיוונים אידאולוגיים - למשל, המושג rockism הבא לתאר את הגישה לפיה להקות מסוימות וסגנונות מוזיקה מסוימים "אותנטיים" יותר מאחרים, הומצא לראשונה ככל הנראה על דפי העיתון.
למרות התמיכה הרבה בלהקה המשפיעה הסמית'ס, עבר ה-NME תקופה רעועה באמצע שנות ה-80 והגיע לסף סגירה.
באותה תקופה (בה ערך את העיתון איאן פאי, שהחליף את ספנסר ב-1985) התפצלה מערכת העיתון בין אלה שרצו לכתוב על היפ הופ, סגנון מוזיקלי שהיה חדש בבריטניה, ואלה שרצו להמשיך לכתוב רק על מוזיקת רוק.
המכירות דעכו כאשר תמונות של אמני היפ הופ הופיעו על העמוד הראשי והעיתון החל לכתוב על נושאים שונים שאינם קשורים למוזיקה: גיליון אחד, שככל הנראה היה הגיליון הכי פחות נמכר אי פעם, הכיל כתבת שער על תופעת ההתאבדות בנוער.
ה-NME הגיב לתקופת שלטונה של מרגרט תאצ'ר בעידוד לסוציאליזם בעזרת קבוצת אומנים, בראשם בילי בראג שקראו לעצמם Red Wadge ופעלו לעידוד צעירים להתעניין בפוליטיקה.
שבוע לפני הבחירות ב-1987, הכיל העיתון תמונת שער וריאיון עם מנהיג מפלגת הלייבור, ניל קינוק.
העיתון היה חסר כיוון לחלוטין באותה תקופה, עם מספר אנשי צוות מושכים בכיוונים שונים בו זמנית.
באופן אירוני, היו אלה דווקא הקוראים שעזבו את ה-NME ועברו לשתי יצירותיו החדשות של ניק לוגאן, המגזינים The Face ו-Smash Hits.
המתח במערכת הגיע לשיאו כאשר העיתון עמד לפרסם פוסטר של עטיפת אלבומם של הדד קנדיז, ציור בשם "Penis Landscape" שהיה מושא לתביעת צנזורה בבתי המשפט בארצות הברית.
שלושה עורכים בכירים פוטרו מהעיתון, ביניהם פאי ועורך המדיה, סטוארט קוסגרוב.
אלן לואיס, סוג של גאון מגזיני בסגנון ניק לוגאן, גויס למשימת ההצלה והצליח לשחזר את התחייה המדהימה שחולל אלן סמית' בעיתון עשור וחצי לפני כן.
כטבעה של מוזיקה פופולרית חדשה, ה-NME מתבוסס באווירה בה קוראים-לשעבר מתרעמים על המוזיקה החדשה שהעיתון מסקר, ומאשימים אותו ב"בגידה".
אך למרות התמרמרות הקוראים, העיתון הגיע לשיאו דווקא בזכות תנועה חדשה מסוג כזה: הצליל של הלהקות ממנצ'סטר, שהוא כינה "מדצ'סטר" (Madchester).
תקופה זו הוכיחה את עצמה כ"תקופת הזהב" המוצלחת ביותר של העיתון.
תקופה טובה נוספת הגיעה באמצע שנות ה-90 כאשר הרקיע המגזין לשיאים חדשים עם תמיכתו בזרם הבריטפופ החדש, שאף קיבל את שמו מדפי העיתון.
בסוף שנות ה-90 ותחילת שנות ה-2000 החל העיתון לדעוך ביחד עם סצנת האינדי הבריטית כאשר טעמם של הקוראים החל לנדוד לכיוונים אחרים.
בעקבות סגירתו של ה-Melody Maker בשנת 2000, רבים חזו כי ה-NME יהיה הבא בתור.
אך בכל זאת, תחת עריכתו של קונור מקניקולאס, מצא העיתון נישה חדשה עם להקות כמו בלוק פארטי, קייזר צ'יפס, מיוז, הליברטינז, פרנץ פרדיננד והסיזור סיסטרס, למרות שהפוקוס על חבר להקת הליברטינז לשעבר, פיט דוהרטי, הוביל לביקורת מצידם של קוראי העיתון לשעבר.
בכל שנה עורך המגזין את טקס ה-NME Awards לציון המוזיקה הטובה ביותר שיצאה באותה שנה.
המועמדים והזוכים נקבעים כולם בהצבעה על ידי קוראי העיתון.
בוב גלדוף וכריסי היינד (מקימת להקת הפריטנדרס) התחילו שניהם כעיתונאים של ה-NME כמו גם במאי הסרטים מייקל וינר.
כותב ידוע נוסף בעיתון הוא סולן הסמית'ס לשעבר, מוריסי, שנהג בצעירותו לכתוב מכתבים רבים לעיתון על הלהקות החביבות עליו, ובמיוחד הניו יורק דולז, והפך למעין דמות ידועה על גבי העיתון עוד לפני שהחל לככב על שעריו כדמות מוזיקלית ידועה.
בשנת 2002 החל ה-NME לפרסם כותר נפרד שנקרא NME Originals.
הכותר החדש יוצא בין שלושה לשמונה חודשים בשנה, וכל גיליון שלו מוקדש לנושא אחר.
הגיליון מכיל אסופת כתבות ישנות על הנושא מארכיון ה-NME, כמו גם מארכיוני ה-Melody Maker והמגזין Uncut ומהווה עדות היסטורית למהלכי התקופה או היסטוריית הלהקה או הז'אנר עליו מתמקד הגיליון.
NMI הוא "יזמת הכלכלה הגרמנית לאזור צפון אפריקה והמזרח התיכון".
מטרת ה-NMI היא להקל על הנגישות לשווקים ולקדם שיתוף פעולה בין חברות בתוך המדינות החברות בארגון ושיתוף פעולה בין גורמים מדיניים של החברות בארגון.
היוזמה אף פועלת לקדם את המדינות שבארגון בשוקי האיחוד האירופי.
מטרה נוספת היא לפעול למען שיפור שיתוף הפעולה הכלכלי בין גרמניה ולבין הארגון.
ה-NMI הוקם במרץ 1996 על ידי איחוד התעשיינים הגרמני (BDI), משרד התעשייה והמסחר הגרמני (DIHK), משרד מסחר החוץ הגרמני (BGA), אליהם הצטרפו יותר מאוחר איחוד אפריקה (AV) ואיחוד הבנקים הגרמני (BdB).
ארגון ה-NMI מרכז מידע על 21 מדינות:
NMC יונייטד אנטרטיינמנט בע"מ (שהייתה ידועה בעבר בשמות NMC Music, תקליטי סי.
אס וגלובוס יונייטד) היא חברת תקליטים, אולפנים, הפקות והפצה ישראלית.
החברה הוקמה בשנת 1964 תחת השם תקליטי סי.בי.אס ישראל בידי היזם שמעון שמידט, בשותפות עם התאגיד האמריקאי קולומביה רקורדס, שהחזיק 70% מהמניות.
החברה בישראל הייתה שלוחה של הזרוע האירופית של החברה העולמית "סי.בי.אס אינטרנשיונל" .
שם החברה הוא ראשי תיבות של Columbia Broadcasting System, שהוא גם שמה של אחת מרשתות הטלוויזיה הגדולות ביותר בארצות הברית, CBS, שהוקמה במקור כחברת בת של קולומביה רקורדס.
החברה הקימה מפעל לייצור תקליטי ויניל במרץ 1964 ברחוב טהון 50 בחולון.
כמו כן היו לחברה אולפני הקלטות בישראל וגם תזמורת.
החברה הפיקה תקליטים מקוריים של אמנים מקומיים בתחום המוזיקה הקלאסית והקלה.
בנובמבר 1987 רכשה ענקית האלקטרוניקה סוני את החברה העולמית.
בעקבות המהלך החליטה CBS העולמית שלא להחזיק יותר סניף בישראל.
לאור זאת נמכרה השלוחה הישראלית במרץ 1988 והפכה לחברה עצמאית תחת השם אן.אם.סי מוזיקה בע"מ (NMC – ראשי תיבות של New Music Company).
בהמשך עברה החברה לשליטת דן ידין וקבוצת ידיעות תקשורת (מקבוצת ידיעות אחרונות).
כפוף להסכם המכירה של CBS, הורשה לסוני להשתמש בשם החברה המקורית עד 1 בינואר 1991. CBS העולמית שינתה את שמה באוקטובר 1990 לSony Music Entertainment, ואן.אם.סי המשיכה להשתמש בשם סי.בי.אס (בו בזמן עם שמה החדש) בחלק מתקליטיה עד לסוף שנת 1990.
באותה עת החלה לייצג בישראל את חברת התקליטים החדשה V2 של ריצ'רד ברנסון.
בסוף שנות ה־90 ותחילת שנות ה־2000 החלה החברה לסבול מירידה חדה במכירות, עקב תפוצתם של תקליטורים מזויפים והפצה של קובצי MP3 באינטרנט.
היא גם נתקלה בקשיים בגביית תשלומים מחנויות התקליטים, שכן אחת הרשתות הגדולות במדינה, פיקדילי, פשטה את הרגל וטאוור רקורדס, הרשת הגדולה במדינה, נקלעה לקשיים.
באותה עת החזיקה החברה כשליש משוק המוזיקה בישראל.
במטרה להתמודד עם התופעה השקיעה החברה באתר להפצת מוזיקה דיגיטלית שהקימה חברת התוכנה הישראלית קומברס.
המיזם הושק בספטמבר 2000, אולם נסגר לאחר כשנה.
בדצמבר 2003 השיקה החברה את האתר www.songs.co.il לרכישת קובצי מוזיקה בפורמט MP3, בדומה לחנות האייטונס של חברת אפל שהושקה חצי שנה קודם.
האתר משתף פעולה גם עם חברת פרטנר תקשורת.
באפריל 2003 הודיעה NMC שתפסיק לייצג בישראל את חברת התקליטים הבין־לאומית EMI, שסיפקה לה כ־18% מההכנסות, לאחר שהנציגות עברה להליקון.
בשנת 2005 סבלה החברה ממשבר כספי בעקבות ירידה של כ־13% במכירות בתוך שנה, ועברה תוכנית ארגון מחדש שכללה צמצום פעילות ופיטורי עובדים.
נוסף על כך עיריית ראשון לציון ויתרה לחברה על דרישה לתשלום ארנונה של 11.6 מיליון שקל, בגין שימוש במבנה תעשייתי כמשרדים.
בפברואר 2006 נרכשה השליטה בחברה בידי המפיקים משה אדרי ואחיו לאון, מבעלי חברת יונייטד קינג, תמורת 900 אלף דולר.
לאחר הרכישה הודיעו האחים אדרי שהחברה תשנה את המיקוד העסקי שלה ממכירת תקליטים לעיסוק כולל במוזיקה – בין השאר תיצור תוכן לטלוויזיה, לאינטרנט ולסלולר, בשיתוף עסקי הקולנוע של האחים אדרי.
במרץ 2008 שונה שם החברה גלובוס יונייטד (שיתוף הפעולה בין גלובוס גרופ ליונייטד קינג) לשמה הנוכחי: אן.אם.סי יונייטד אנטרטיינמנט בע"מ.
את שנת 2009 סיימה החברה עם הפסד תפעולי של 12.8 מיליון שקל, לאחר ירידה של 20% במכירות דיסקים באותה שנה.
בספטמבר 2010 הכריזה החברה על הקמת חנות מוזיקה דיגיטלית, בשיתוף אתר "וואלה", במתכונת של דמי מנוי חודשיים.
עם השקתו ביוני 2011 נמכרו בו גם שירים בודדים להורדה במחיר של ארבעה שקלים ומעלה.
השירות לא זכה להצלחה ונסגר תוך זמן קצר.
בינואר 2011 יצאה החברה למאבק נגד ערוץ שנפתח באתר YouTube שאליו הועלו וידאו קליפים של שירים ישראלים משנים עברו, שאותם הגדיר מנהל הערוץ "נוסטלגיה ישראלית".
NMC טענה לבעלות על זכויות היוצרים על אותם קטעי וידאו, ועקב התנגדותה למהלך הוסרו מהרשת כ־1,500 מהסרטונים.
בד בבד הודיעה על תוכנית להקמת אתר משלה להפצת מוזיקה באינטרנט.
לאחר שאתר YouTube החל לאכוף זכויות יוצרים ולשלם תמלוגים חזרה לשתף פעולה איתו.
ב־1 בפברואר 2012, לראשונה מאז הקמתה, פתחה החברה את המחלקה NMC Live, המייצגת אמנים ישראלים ומארגנת הופעות.
בשנת 2015, פתחה החברה מחלקה ושמה NMC Young, המייצגת אמני ילדים ומשווקת בוקינג והופעות של כוכבי הילדים, בהם מיכל הקטנה, קוגומלו, הדוד חיים, קופיקו, פיקו, שירן ומיכאל ספיר, רוי בוי, נתי הגעתי הופעתי, מני ממטרה, יובל המבולבל ואחרים.
החל משנת 2018, החברה עוסקת גם בייבוא, שיווק, הפצה ומכירה של מוצרי מולטימדיה, משחקים, אביזרים וצעצועים באמצעות חברה ששמה עדלי יונייטד .
ב־2 ביולי 2024 החברה הקימה אולפני טלוויזיה, סאונד והקלטה בשם אולפני NMC Studios.
באוקטובר 2008 רכשה את הפעילות בישראל של רשת השכרת סרטי הווידאו בלוקבסטר, תמורת 6.8 מיליון שקל.
NMC סגרה את בלוקבסטר ישראל בדצמבר 2011.
באותה שנה רכשה החברה את חברת ההפצה המתחרה MCI.
ב־29 בדצמבר 2008 חתמה החברה על הסכם לרכישת מלוא הבעלות על הד ארצי, תמורת ארבעה מיליון שקלים.
רשות ההגבלים העסקיים אישרה את הרכישה בתנאים מגבילים במרץ 2009, מאחר שהרכישה איחדה את שתי חברות התקליטים הגדולות ביותר שפעלו בישראל.
הד ארצי הייתה גם בעלת הזיכיון של רשת החנויות טאוור רקורדס בישראל, מאז 1998. כל סניפי הרשת נסגרו ב־2012.
ב־30 באוקטובר 2011 הודיעה החברה על רכישת חברת ההפקות טלעד.
בשנת 2017 קנתה החברה את מפיקי הפסטיגל ומותק של פסטיבל מיקי וירון פלד, בעלי חברת ההפקה סולן הפקות.
ב־2019 רכשה החברה את ערוץ 24 ואת טלית תקשורת לאחר שיהודה טלית הלך לעולמו ועמרי בץ עזב את החברה.
בשנת 2020 קנתה החברה (עם החברה שבבעלותה טלית תקשורת) את ערוץ הכוכבים.
בשנת 2021 קנתה החברה (עם החברות שבבעלותה טלית תקשורת וטלעד) את חברת התוכן לילדים יוקיד (YouKid) מבית היוצר של יובל המבולבל וכוכבי הילדים: מיכל הקטנה, הדוד חיים, מיקי מוכתר, רוי בוי, קופיקו, מני ממטרה, קוגומלו, רינת גבאי, נתי הגעתי הופעתי, שירן ומיכאל ספיר, רונן גולדפרב פלד ואחרים.
בשנת 1993 הנפיקה החברה לראשונה את מניותיה בבורסה בתל אביב והפכה לחברה ציבורית, ומכספי ההנפקה נבנה בית NMC בראשון לציון.
בשנת 2005 מכרה החברה את הבניין בהפסד, אך המשיכה להחזיק בו כמה משרדים בשכירות.
בחודש יוני 2011 רכשה חברת יונייטד קינג, שהחזיקה עד אז ב־75.41% ממניות החברה, את יתרת 22.51% המניות שהוחזקו בידי הציבור (למעט 2.08% שהמשיכו להיות מוחזקים בידי משה אדרי, אחד משני השותפים ביונייטד קינג).
לאחר רכישה זו חדלה NMC להיסחר בבורסה ומאז היא חברה פרטית.
NMEA 0183 (גרסה מתקדמת של NMEA 0180 ו-NMEA 0182) הוא תקן תקשורת המקשר בין מכשירי אלקטרוניקה ימיים, כגון סונארים, מדי רוח, ג'ירוקומפסים, מקלטי GPS וכו'.
התקן הוגדר ונשלט על ידי איגוד האלקטרוניקה הימית, הממוקם בארצות הברית.
NMEA מגדיר את אופן השימוש בקידוד ASCII פשוט, ובתקשורת טורית, לטובת שידור "משפט" מ"שדר" אחד ל"מאזין" אחד או יותר.
NMEA גם מגדיר את התוכן של כל אחד מסוגי המשפטים (הודעות), כך שכל המאזינים יוכלו לנתח את ההודעות בצורה נכונה.
למרות ששימוש בתקן NMEA הוא יקר מאוד, ברוב התכונות שלו בוצעו תהליכי הנדוס לאחור ממקורות ציבוריים ואפשר למצוא אותו באינטרנט.
$ התו המתחיל בכל הודעה הוא סימן הדולר
חמשת התווים הבאים מגדירות את סוג ההודעה:
כל שדות המידע הבאים בהמשך מופרדים בפסיק:
התו הראשון הבא מיד לאחר התו של שדה המידע האחרון הוא כוכבית.
מיד לאחר הכוכבית בא סכום ביקורת (CHECKSUM) בעל שתי ספרות:
רוב יצרני ה-GPS כוללים הודעות מיוחדות בתוספת לתקן ה-NMEA, לכל מיני בדיקות.
ההודעות הנוספות האלו לא נכנסו לשום תקן והן משתנות מיצרן ליצרן.
2000 NMEA הוא תקן חדש שמאפשר לכמה "שדרים" לשדר במהירות גבוהה יותר, ללא שימוש במפצל מרכזי חכם.
NO אקזיט הוא סרט של הבמאי והתסריטאי דרור סבו, שיצא לאקרנים בספטמבר 2006.
הסרט זכה במספר פרסים חשובים, בהם פרס וולג'ין בקטגוריית "הסרט העלילתי באורך מלא", בפסטיבל הבינלאומי ה-23 לקולנוע בירושלים, ובאותו הפסטיבל זכה גל זייד בקטגוריית המשחק.
תוכנית הריאליטי "בחירת ליבו", בו מתמודדות נשים על גבר אחד, משודרת זה העונה השנייה והמפיקים מתכוננים לעונה השלישית.
המנהל הראשי זכי ריבנבך שמחפש במאי לעונה החדשה, ונזכר בתלמידו יהודה קוניץ מהחוג לקולנוע ובפרויקט הדוקומנטרי שלו, המתעד את שיקום חברו שהתעוור במהלך שירותו הצבאי, מה גם שתהליך השיקום פותח על ידי חברתו של יהודה, יעל.
יהודה שואף לצלם סרט מ"מבט אחר", ממבט של עיוור, ולשם כך מנסה לגייס 50 אלף שקל, ללא הצלחה.
כאשר זכי פונה ליהודה בהצעה לביים את העונה החדשה, יהודה לא מהסס לקחת את הפרויקט החדש ולביים אותו לפי רצונו ולפי מימון המנהל הראשי זכי.
NPR (National Public Radio) היא רשת הרדיו הציבורית של ארצות הברית, מלכ"ר שבסיסו בוושינגטון אשר פועל דרך 797 תחנות מקומיות ברחבי ארצות הברית.
עלויות התפעול של הרשת מתבססות בעיקר על תרומות מארגונים, מעסקים ומאנשים פרטיים.
הרשת נוסדה בשנת 1970 בעקבות חקיקת "חוק השידור הציבורי של שנת 1967" ("Public Broadcasting Act") אשר הוביל להקמת קואופרטיב של תחנות רדיו שאינן מסחריות במקום רשת הרדיו החינוכית שפעלה בשנים הקודמות.
תחנות הרדיו המקומיות החברות ברשת NPR אינן נדרשות לשדר את כל התוכניות אותן NPR מפיקה, ולרוב הן משדרות תכנים שהופקו על ידי גורמים רבים ושונים.
הרשת מפיקה ומפיצה תוכני חדשות ותרבות שונים.
תוכניות הדגל של רשת NPR הן התוכנית "Morning Edition" (מהדורת חדשות הבוקר של הרשת) והתוכנית "All Things Considered" (מהדורת חדשות הצהריים של הרשת) אשר משודרות כמעט בכל התחנות המקומיות החברות ברשת NPR.
תוכני הרשת זמינים להורדה בחינם גם ברשת האינטרנט, ברשתות הסלולר, ובפודקאסטים.
להן רשימה חלקית של תכנים בולטים המופקים ו/או מופצים על ידי רשת NPR:
תוכניות רדיו המופקות באולפני NPR בוושינגטון ובלוס אנג'לס:
Morning Edition - מהדורת חדשות הבוקר בהנחיית סטיב אינסקיפ ורנה מונטאגני.
Weekend Edition Saturday - גרסת יום שבת של התוכנית "Morning Edition" בהנחיית סקוט סיימון.
Weekend Edition Sunday - גרסת יום ראשון של התוכנית "Morning Edition" בהנחיית ליאן הנסן.
All Things Considered - מהדורת חדשות הצהריים בהנחיית רוברט סיגל, מישל נוריס ומליסה בלוק.
Talk of the Nation - תוכנית אקטואליה בהשתתפות המאזינים בהנחיית ניל קונאן.
Science Friday - גרסת יום שישי של התוכנית "Talk of the Nation" אשר עוסקת בנושאים הקשורים למדע בלבד בהנחיית איירה פלאטו.
Tell Me More - תוכנית אקטואליה/ראיונות בהנחיית מישל מרטין.
Wait Wait Don't Tell Me - חידון אקטואליה הומוריסטי בהנחיית פיטר סגל.
A Way With Words - תוכנית העוסקת בשפה האנגלית בהנחיית מרתה בארנט וגרנט בארט.
All Songs Considered - פודקאסט העוסק במוזיקה בהנחיית בוב בויילן.
Thistle and Shamrock - תוכנית העוסקת במוזיקה קלטית בהנחיית פיונה ריצ'י.
תוכניות רדיו המופקות על ידי גורמים אחרים ומופצות על ידי NPR:
Car Talk - תוכנית ייעוץ לתיקון הרכב בהשתתפות המאזינים בהנחיית טום מאגליאוזי וריי מאגליאוזי.
Fresh Air - תוכנית אירוח בה מתקיימים ראיונות עם סלבריטאים ומוצגים ביקורות על תוכני בידור.
Latino USA - תוכנית שבועית באורך שעה וחצי על סוגיות הנוגעות לקהילה הלטינית בהנחיית מריה הינוג'וסה.
On the Media - תוכנית שבועית על עיתונות, אינטרנט וחופש הביטוי.
Mountain Stage - תוכנית מוזיקלית המציגה מוזיקה מגוונת, מהמסורתית ועד המודרנית בהנחיית לארי גרוס (אנ') (1983 - 2021) ולאחר מכן קתי מאטיאה (אנ') (החל מ-2021)
Nonsense-mediated decay (NMD) הוא מנגנון בקרה על ה-mRNA שמצוי בכל היצורים אוקריוטיים אשר תואר לראשונה ב-1979. המנגנון מפחית ביטוי של גנים שבהם מופיע קודון פסק מוקדם (לפני המקום שבו הוא אמור להופיע בדרך כלל).
NMD הוא מנגנון בקרה המביא לפירוק של mRNA המכיל קודון פסק מוקדם.
המנגנון מונע תרגום של mRNA המכיל קודון פסק מוקדם, העלול לגרום נזק לתא בגלל gain of function לחלבון שאינה טבעי או בגלל dominant-negative - הביטוי של החלבון הפגום יהיה דומיננטי על פני החלבון התקין, ולא יהיה תפקוד תקין.
שלושת הגורמים העיקריים המעורבים במנגנון NMD הם: UPF1, UPF2 ו-UPF3 - אלו הם חלבוני up-frameshift.
ביונקים מצויים UPF2 ו-UPF3 כחלק מ-Exon junction complex הקשור ל-mRNA לאחר השחבור, יחד עם אנזימים אחרים כדוגמת eIF4AIII, MLN51 וההטרודימר Y14/MAGOH, שגם להם תפקיד ב-NMD.
זיהוי תעתיקים פגומים יכול להיעשות בסבב הראשון של התרגום: הריבוזומים מסירים exon-exon junction complexes הקשורים לmRNA, ואם גם לאחר הסבב הראשון של התרגום נותר אחד מחלבונים אלו קשור ל-mRNA מופעל מנגנון NMD.
כיוון שקודון הפסק מופיע מוקדם, מתנתק הריבוזום מה-mRNA מוקדם יותר, ולא מגיע לכל החלבונים הללו.
בתורת הסיבוכיות, NL (לא דטרמיניסטי עם מקום לוגריתמי) היא מחלקת סיבוכיות המכילה בעיות אשר ניתנות להכרעה על ידי מכונת טיורינג לא דטרמיניסטית אשר משתמשת בזיכרון לוגריתמי לכל היותר.
NL היא הכללה של L, מחלקת הסיבוכיות המכילה בעיות אשר ניתנות להכרעה על ידי מכונת טיורינג דטרמיניסטית אשר משתמשת במקום לוגריתמי.
מאחר שכל מכונת טיורינג דטרמיניסטית היא גם מכונת טיורינג לא דטרמיניסטית, נובע ש־L מוכל ב־NL.
ניתן להגדיר את NL בצורה פורמלית כ- כאשר היא מחלקת כל השפות שניתנות לפתרון על ידי מכונת טיורינג לא דטרמיניסטית תוך שימוש ב- זיכרון.
קיימות מספר בעיות אשר ידועות כ-NL-שלמות תחת רדוקציה לוגריתמית במקום, ביניהן connectivity ו-2-satisfiability.
connectivity היא השאלה האם קיים מסלול בין שני קודקודים בגרף מכוון.
2-satisfiability היא השאלה האם בהינתן נוסחה שבה כל פסוקית היא דיסיונקציה של שני ליטרלים, קיימת השמה למשתנים שהופכת את ערך הנוסחה לאמת.
קשרים עם מחלקות סיבוכיות נוספות
ידוע כיום ש־NL מוכלת ב־P מאחר שיש רדוקציה פולינומית בזמן ל-2-satisfiability.
עם זאת, לא ידוע האם NL=P או האם NL=L.
ידוע ש־NL=co-NL כאשר co-NL היא מחלקת השפות שהשפה המשלימה שלהן ב-NL (משפט אימרמן).
ניתן לקשר את NL למכונות דטרמיניסטיות המשתמשות במקום מסוים לפי משפט Savitch, לפיו כל אלגוריתם לא דטרמיניסטי ניתן לסימלוץ על ידי מכונת טיורינג דטרמיניסטית תוך שימוש בלכל היותר זיכרון ריבועי בזמן הריצה של האלגוריתם.
משימוש במשפט Savitch נובע ש-NL מוכלת ב-, או .
זו ההכללה החזקה ביותר של מכונות דטרמיניסטיות במקום מאז 1994. מאחר שמחלקות המשתמשות במקום גדול יותר לא מושפעות מהגדלת המקום בריבוע, המחלקות הדטרמיניסטיות והלא דטרמיניסטיות במקרים אלו הן זהות.
מכאן מגיעה הדוגמה הבאה למשל: PSPACE = NPSPACE.
תהא C מחלקת סיבוכיות של בעיות כריעות, עבורן קיימת מכונת טיורינג הסתברותית לוגריתמית במקום.
מכונה זו לעולם לא מקבלת קלטים אשר לא בשפה, אך דוחה קלטים בשפה בהסתברות לכל היותר 1/3. זו נקראת שגיאה חד צדדית.
המחלקה C, בשונה מ-L, אינו מוגבל לזמן ריצה פולינומי.
אמנם יש לו מספר פולינומי של קונפיגורציות, אך תוך שימוש באלגוריתם אקראי, הוא יוכל לצאת מלולאה אינסופית.
אם מגבילים את C לזמן פולינומי, מקבלים את המחלקה RL, אשר מוכלת ב־NL אך לא ידוע שהיא שווה ל־NL.
קיים אלגוריתם פשוט אשר מוכיח ש־C=NL.
בבירור C מוכל ב-NL, מאחר ש:
אם המחרוזת לא בשפה, שניהם דוחים בכל מסלול חישוב.
אם המחרוזת בשפה, אלגוריתם NL יקבל במסלול חישוב אחד לפחות, ואלגוריתם C יקבל בלפחות 2/3 ממסלולי החישוב.
כדי להראות ש־NL מוכל ב־C, ניקח אלגוריתם NL ונבחר מסלול חישוב רנדומלי באורך n, ונבצע זאת 2n פעמים.
מאחר שאין מסלול חישוב שאורכו n, ומאחר ויש 2n מסלולי חישוב לכל היותר, יש סיכוי טוב לבחור במסלול מקבל.
הבעיה היחידה היא שלא ניתן לאחסן מונה עד 2n במקום לוגריתמי.
לכן נחליף את המונה במונה רנדומלי אשר יטיל n מטבעות הוגנים, ואם כולם נחתו על הראש, יעצור וידחה.
מאחר שההסתברות למאורע היא 2-n, תוחלת מספר צעדי המכונה עד לעצירה הוא 2n.
כדי לבצע את האלגוריתם המדובר, יש לשמור מונה של מספר המטבעות שנפלו על ראש.
מאחר שיש n מטבעות, נדרש מקום לוגריתמי לאחסון המונה.
ממשפט אימרמן, לפי NL סגורה תחת משלים, ניתן להחליף את השגיאה החד צדדית בחישובים הסתברותיים אלו באפס שגיאה.
לכן, בעיות אלו ניתנות לפתרון על ידי מכונות טיורינג הסתברותיות תוך שימוש במקום לוגריתמי וללא טעויות.
מחלקת הסיבוכיות המתאימה אשר דורשת גם כן שימוש בזמן פולינומי נקראת ZPLP.
לכן, כאשר מסתכלים על סיבוכיות מקום בלבד, נראה שאלגוריתמים הסתברותיים ואלגוריתמים לא דטרמיניסטיים הם שווי כוח.
NML בברבור (נקרא גם V1489 בברבור) הוא על-ענק אדום ואחד מהכוכבים הגדולים שאי פעם התגלו.
מרחקו מכדור הארץ הוא 5,300 שנות אור (1.6 קילו פארסק) ונפחו גדול פי 4.5 מיליארד מהשמש.
NML בברבור התגלה בשנת 1965 ושמו הוא ראשי תיבות של שמות מגליו (Neugebauer, Martz, and Leighton).
לו היה ממוקם במרכז מערכת השמש היה מגיע כמעט עד מסלולו של שבתאי.
NML בברבור מאבד מסה של 2x10-4 מסת שמש בשנה, שיעור איבוד מסה מהגבוהים שידועים לנו כיום.
NP-קשיות (NP קשה), היא מחלקה של בעיות בתורת הסיבוכיות, שהן, באופן לא פורמלי, "קשות לפחות כמו הבעיות הקשות ביותר ב-NP".
באופן מדויק יותר, נאמר שבעיה H היא NP-קשה, אם ניתן לעשות רדוקציה בזמן פולינומי מכל בעיה L ב-NP ל-H.
כלומר: אם נניח שהפתרון של H לוקח יחידת זמן אחת, אז ניתן לפתור את L (תוך שימוש בפתרון ל-H) בזמן פולינומי.
בעיה שהיא NP-קשה אינה בהכרח בעיה ב-NP, שכן ייתכן שלא קיימת מכונת טיורינג לא-דטרמיניסטית המסוגלת להכריע אותה בזמן פולינומי, אך עדיין ניתן לבצע אליה רדוקציה בזמן פולינומי מכל בעיה ב-NP.
בעיה שהיא NP-קשה וגם ב-NP היא בעיה NP-שלמה.
ההנחה הרווחת כיום היא שלא קיים אלגוריתם פולינומי לבעיות NP-קשות, על אף שזוהי השערה שלא הוכחה.
אם קיים אלגוריתם הפותר בעיה NP-קשה כלשהי בזמן פולינומי בגודל הקלט, אז מהגדרת המחלקה נובע ש-P=NP, כאשר המחלקה P היא מחלקת הבעיות הניתנות לפתרון בזמן פולינומי בגודל הקלט.
בעיית הכרעה H היא NP-קשה אם ניתן לעשות רדוקציה בזמן פולינומי מכל בעיה L ב-NP ל-H.
דוגמה לבעיה NP-קשה היא בעיית הסכומים החלקיים: בהינתן קבוצה של מספרים שלמים, האם קיימת תת-קבוצה לא ריקה שלהם שסכומה אפס?
דוגמה נוספת היא בעיית הסוכן הנוסע: מציאת המסלול הקצר ביותר המבקר בכל הקודקודים בגרף ממושקל נתון.
בעיית העצירה היא דוגמה לבעיה שהיא NP-קשה אבל לא NP-שלמה (ואפילו לא כריעה).
NMHL (ליגת ההוקי לצעירים הלאומית, לשעבר דיוויזיה B של ליגת ההוקי לצעירים) היא ליגת המשנה של ליגת ההוקי לצעירים של KHL.
הליגה הוקמה ב-2011 ועונת הבכורה הייתה עונת 2011/12. עד מאי 2016 נוהלה הליגה על ידי הנהלת ליגת ההוקי הצעירה, באותה שנה הועברה אחריות הניהול לידי פדרציית ההוקי הרוסית.
עד 2016, 2 הקבוצות הטובות ביותר בליגה היו מעפילות לליגת MHL, בעוד 2 קבוצות הפחות טובות בסוף העונה נושרות לליגת ההוקי לצעירים הלאומית.
גביע הטורניר הוא גביע האזורים שמוענק לאלופת הפלייאוף של הליגה.
בשלב הראשון הליגה מפוצלת ל"כנס מערב" ו"כנס מזרח" והקבוצות משחקות ביניהן במשך ארבעה מחזורים.
שמונה הקבוצות הטובות ביותר מעפילות לשלב הפלייאוף.
סדרת הפלייאוף מהווה לטורניר הזכייה בגביע האזורים (שמוענק למנצחת הפלייאוף) ונערכת עד שלושה ניצחונות כשכמות המשחקים המרבית היא 5.
הסופר קאפ (Суперкубок) היה פרס שהוענק למנצחת המשחק בין מחזיקת גביע חרלמוב (אלופת MHL) ומחזיקת גביע האזורים (אלופת MHL-B).
המשחק הראשון אי פעם (ובינתיים, היחיד) התקיים ב-30 באפריל 2016 בעיר אוצ'אלי.
תאריך מקום קבוצה ראשונה תוצאה קבוצה שנייה30 באפריל 2016היכל הקרח גורניאק אוצ'אלי גורניאק אוצ'אלי(ליגת MHL-B) 1-5 לוקו ירוסלבל (ליגת MHL)
עונהאלופהפיינליסטיתתוצאה בסדרהאלופתהחטיבה המזרחיתאלופתהחטיבה המרכזיתאלופתהחטיבה המערבית2011/12 אוקטן פרם קריסטל ברדסק 3–1 קריסטל ברדסק אוקטן פרם זלנוגורסקעונהאלופהפיינליסטיתתוצאה בסדרהאלופתהחטיבה הצפון מערביתאלופתחטיבת וולגהאלופת חטיבתאורל סיביר2012/13ג'וניור קורגאן באטיר 3–1 מטאלורגס לייפאיה אירביס קאזאן ג'וניור קורגאן
עונהאלופהפיינליסטיתתוצאה בסדרהאלופת הכנס המזרחיאלופת הכנס המערבי2013/14 עיטי קובאן קרסנודאר לוקו ג'וניור ירוסלבל 3–1 מצ'ל צ'ליאבינסק עיטי קובאן קרסנודאר2014/15 רוסוש וורונז'.
גורניאק אוצ'אלי 3–2 גורניאק אוצ'אלי רוסוש וורונז'2015/16 גורניאק אוצ'אלי רוסוש וורונז' 3–0 גורניאק אוצ'אלי רוסוש וורונז'2016/17 גורניאק אוצ'אלי דיזליסט פנזה 3–2 גורניאק אוצ'אלי דיזליסט פנזה2017/18 דיזליסט פנזה באטיר 3–0 באטיר דיזליסט פנזה2018/19 דיזליסט פנזה רוסוש וורונז'.
3–2 פרוגרס דיזליסט פנזהעונה אלופת הליגה סגנית מקום שלישי מקום רביעיאלופת העונה הסדירה2019/20דינמו-יוניורלוקו-יוניורבלגורודדיזליסט פנזהדינמו יוניור, לוקו יוניור2020/21לוקו-יוניורדינמו-יוניור
NPO 1 הוא ערוץ הטלוויזיה ההולנדי הראשון שהתחיל לשדר ב-2 באוקטובר 1951. הערוץ משדר כחלק מהשידור הציבורי ההולנדי, יחד עם הערוצים הציבוריים הנוספים NPO 2 ו-NPO 3. הערוץ משדר מגוון רחב של תוכניות, המכוונות בדרך כלל לקהלים הגדולים ביותר, בעלי המכנה המשותף הגדול ביותר.
בשנת 2016 הערוץ היה הנצפה ביותר בהולנד, עם נתח שוק של 21.9%.
הניסויים הראשונים לשידורים טלוויזיוניים נערכו בהולנד עוד בשנות ה-30, כשחברת הטכנולוגיה ההולנדית פיליפס מילאה תפקיד חשוב בניסויים.
בשנת 1951 הקימו גופי השידור הציבורי ההולנדי KRO, AVRO, NCRV ו-VARA את NTS (קרן הטלוויזיה ההולנדית).
השידור הראשון של הערוץ היה בשעה 8:15 ב-2 באוקטובר 1951, מאולפן בבוסום.
כמה שנים מאוחר יותר, ב-5 בינואר 1956 NTS שידרה את תוכנית החדשות הראשונה.
עם זאת, בשנות ה-50 משכה הטלוויזיה בהולנד מספר נמוך של צופים, אשר נבע בעיקרו מהמחירים הגבוהים של מכשירי הטלוויזיה באותה תקופה.
כמו כן באותן שנים הפכו שידורי הטלוויזיה לזמינים יותר ברחבי הולנד, בשל הקמת משדרים חדשים ברחבי המדינה.
מאוקטובר 1960 החלה NTS לשדר מדי יום בשעות 20:00 עד 22:20 בערב ולאחר מכן הורחבו שעות השידורים ל-30 שעות שידור בשבוע.
ב-1 באוקטובר 1964 ערוץ טלוויזיה ציבורי שני שנקרא Nederland 2 החל לשדר, דבר שגרם לערוץ הוותיק לשנות את שמו ל-Nederland 1.
בשנת 1967 החלו בהולנד בשידורי טלוויזיה צבעוניים באמצעות שידור בשיטת PAL.
בשנת 1969 אימצה ממשלת הולנד מדיניות פתוחה כלפי השידורים, המאפשרת לארגוני שידור נוספים לשדר.
עם זאת, נקבעו תנאי סף שונים.
כך למשל על מנת לשדר ארגון שידור צריך לכלול לפחות 100,000 חברים.
ב-29 במאי 1969 התמזגו NTS ואיחוד הרדיו ההולנדי ל-NOS, ששימש כארגון הגג של ארגוני השידור הציבוריים.
ההתמקדות העיקרית של הגוף החדש הייתה בעיקר בחדשות ובספורט וכן סיפק תיאום טכני ומנהלי.
לקראת ההשקה של ערוצים מסחריים חדשים המשודרים באמצעות הלוויין, הושקה באפריל 1988 רשת Nederland 3. לאחר ההשקה של הרשת החדשה, הפך Nederland 1 לעמוד התווך של ארגוני השידור הציבוריים בהולנד.
ב-30 בספטמבר 1991 השיק הערוץ סמליל חדש בצבע צהוב הכולל את מספר הערוץ בתוך יהלום כחול.
נכון למאי 2018, רוב ההפקות הגדולות עבור הטלוויזיה הציבורית בהולנד משודרות ב-NPO 1, המכונה לעיתים כספינת הדגל של NPO.
NPO 2 (נקרא בעבר Nederland 2), הוא ערוץ טלוויזיה ציבורי הולנדי, המשדר מאז 1 באוקטובר 1964, עת החל לשדר בשעה 20:00, ושידר מדי יום שעתיים וחצי בלבד עד 22:30.
הערוץ משדר בעיקר תוכניות אמנות, תרבות, פוליטיקה, אקטואליה ותוכניות דת.
בבקרים, משדר הערוץ מגזיני חדשות בתרגום לשפת הסימנים.
ערוץ Nederland 2 הושק ב-1 באוקטובר 1964, בשעה 20:00, ובראשית דרכו שידר מדי יום במשך שעתיים וחצי בלבד, עד השעה 22:30.
בספטמבר 1967 החל הערוץ לשדר בצבע.
ב-16 בספטמבר 2007 ערוצים Nederland 1,2,3 עברו לשדר בפורמט מסך רחב.
ב-4 ביולי 2009 החלו שלושת הערוצים לשדר ב-Ful HD.
עוד בטרם השקת שידורים קבועים של HD, גרסה ניסיונית של שידורי HD לערוץ Nederland 1 היו זמינים מ-2 ביוני 2008 עד 24 באוגוסט אותה שנה, על מנת לשדר את יורו 2008, את מרוץ טור דה פראנס ואת אולימפיאדת בייג'ינג.
ב-12 במרץ 2013 הודיע ארגון השידור הציבורי ההולנדי כי שמות ערוצי הטלוויזיה ישתנו ל-NPO 1,2,3, בהתאמה.
הסיבה למיתוגם מחדש של הערוצים נבעה מהרצון להפוך את הערוצים לדומים יותר.
תהליך המיתוג מחדש הושלם ב-19 באוגוסט 2014.
NPO 2 מכוון לקהל צופים המעוניינים בתוכן ברמה גבוהה יותר.
לוח השידורים של הערוץ כולל:
שידורים חוזרים של כל תוכניות NPO לאורך השבוע החולף (בימי חול בין השעות 9:10-16:00)
Nieuwsuur, תוכניות אקטואליה מדי לילה בשעה 22:00
בדרך כלל בימי שבת משודרות תוכניות תרבות, ובימי ראשון בבוקר משודרות תוכניות דת שונות.
NPO 3 (עד 2014 נקרא Nederland 3), הוא ערוץ הטלוויזיה הציבורי השלישי מבין ערוצי הטלוויזיה הארציים המופעלים על ידי השידור הציבורי ההולנדי.
הערוץ מתמקד בקהל הילדים והנוער.
NPO 3 הושק ב-4 באפריל 1988 תחת השם 'Nederland 3', ובמקור התכנון היה שהערוץ יהיה מיזם משותף יחד עם השידור הציבורי הפלמי, VRT, ושהערוץ ישדר תוכניות בלגיות-הולנדיות.
רעיון זה נכשל, אך כשהשיקו שני המשדרים הציבוריים בהולנד, NPO ו-RNW את BVN כמותג 'Zomer TV' בשנת 1996 וכל תוכניות המקור של הערוץ הגיעו מהולנד, החל VRT להזרים כסף לערוץ, וסייע לו גם מבחינת הפקת לוח השידורים.
עקב הירתמות VRT לסיוע לפעילות הערוץ, הוחלט לשנות את ייעוד הערוץ כך שיתחיל לשדר גם תוכניות הולנדיות-בלגיות משותפות (כפי שהוזכר בתחילה).
במקום התכנון המקורי, החל הערוץ לשדר תוכניות אקטואליה, הכוללות דיונים בנושאים שונים, כגון תרבות, אקטואליה ובטלוויזיה החדשה, לצד שידור תוכניות לילדים.
בספטמבר 2006 השתנה מעט אופי ערוצי NPO.
כיום הערוץ עדיין משדר תוכניות לילדים במהלך היום, ובערב שואף הערוץ להגיע לקהל הרחב, עם שידור תוכניות חדשניות, חינוכיות, ולעיתים גם אירועי ספורט.
ב-15 בספטמבר 2007 עברו כל ערוצי NPO לפורמט מסך רחב.
עוד לפני כן רוב התוכניות שודרו בפורמט זה.
ב-4 ביולי 2009 החלו שלושת ערוצי NPO בשידורי ניסיון ב-(full HD (1080p.
עוד טרם השקת השידורים הקבועים בפורמט HD, גרסה ניסיונית של HD עבור ערוץ Nederland 1 הייתה זמינה מ-2 ביוני עד 24 באוגוסט 2008 על מנת לשדר את טורניר יורו 2008, מרוץ הטור דה פראנס שנערך באותה שנה ואת אולימפיאדת בייג'ינג.
ב-12 במרץ 2013 הודיע ארגון NPO כי שמות ערוצים Nederland 1,2,3 ישונו ל-NPO 1,2,3 בהתאמה.
השינוי נומק ברצון להפוך את הערוצים למזוהים יותר.
כיום, בין השעות 6:00 ל-19:30 משדרים NPO Zapp ו-NPO Zapplien בערוץ תוכניות לילדים.
שידורים אלה כוללים גם את שידורי טלוויזיה חינוכית, דוגמת SchoolTV אשר משדר ארגון NTR.
לאחר 19:30 מתחילים שידורי התוכניות לקהל הצעיר.
כך למשל בין השנים 2005 ל-2013 שודרה התוכנית "העולם מעבר לדלת", אך לאחר מכן היא הועברה לשידור ב-NPO 1. התוכניות שמשדר הערוץ כוללות סרטים, דרמות וקומדיות וכן תוכניות מקור מוצלחות.
בנוסף הערוץ שידר בעברו גם כדורגל אירופי, כמו עונת 2015/2016 בליגת האלופות, אשר זכויות השידור שלה בהולנד עברו ל-SBS 6.
NPF סברבנק היא קרן פנסיה רוסית לא ממשלתית, שהוקמה ב-17 במרץ 1995. היא פועלת במסגרת צו נשיא הפדרציה הרוסית מיום 16 בספטמבר 1992 מספר 1077 "אודות קרנות פנסיה שאינן ממשלתיות".
המייסד ומפעילת הקרן הוא סברבנק.
רשת הסניפים של NPF סברבנק פרוסה בלמעלה מ-8,500 סניפי סברבנק ברחבי רוסיה, כאשר בכל אחד מהם ניתן לחתום על הסכם ביטוח פנסיה חובה והפרשה לפנסיה לא ממשלתית.
NPF סברבנק הוא חבר באיגוד הלאומי של קרנות הפנסיה שאינן ממשלתיות (NAPF).
זוהי הקרן המובילה בשוק ביטוח פנסיוני חובה ברוסיה.
המספר הכולל של לקוחות NPF סברבנק הוא כ-7.6 מיליון איש.
נכסי הקרן מסתכמים ביותר מ-474 מיליארד רובל והיא הייתה מהראשונים שהצטרפו למערכת הבטחת זכויותיהם של מבוטחים.
בהתאם לחוקי רוסיה NPF סברבנק פועלת במספר תחומים:
ביטוח פנסיוני חובה - העברת פנסיה ממומנת
הפרשה לפנסיה לא-ממשלתית ליחידים (תוכניות פנסיה אינדיבידואליות) (עמותות)
תוכניות פנסיה של חברות עבור גורמים משפטיים
בהתאם לחוק, NPF סברבנק עברה הליך ארגון מחדש בצורה של הפיכה לקרן פנסיה במניות משותפות של קרן הפנסיה הפרטית.
קרן הפנסיה נוצרה במניות משותפות היא היורשת החוקית של NPF סברבנק לרכוש משלה (כדי להבטיח פעילויות סטטוטוריות, עתודות פנסיה וחיסכון פנסיוני) וההתחייבויות, הזכויות וההתחייבויות המתאימות במלואן ללא פטורים.
כל מניות NPF סברבנק שייכות לסברבנק.
בשנת 2015 NPF סברבנק עברה נוהל ארגון מחדש והפכה לקרן פנסיה הנסמכת על מניות משותפות.
NOTD הוא צמד מפיקים מוזיקליים משוודיה.
הם ידועים בעיקר בשל שירם "I Wanna Know" בשיתוף עם בי מילר, ו-"So Close" עם פליקס ין בשיתוף עם קפטין קאטס וג'ורג'יה קו.
הצמד נפגש דרך ה-SoundCloud, והחל ליצור יחד רמיקסים, עוד לפני שלמדו יחד באותו בית ספר תיכון.
הצמד בחר בשם NOTD על ידי שילוב ההיפוך של שתי האותיות האחרונות של כל אחד משמות המשפחה שלהם.
בהמשך אותה שנה, הם הוציאו רמיקס ל-"Wild Thoughts" של די ג'יי חאלד וריהאנה, שהופיע מאוחר יותר ברשימת הרמיקסים הטובים ביותר לשיר של בילבורד.
הסינגל הראשון שלהם, בשיתוף פעולה עם הזמרת הנורווגית דאגני, "Summer of Love" יצא ב-11 באוגוסט 2017. בדצמבר 2017, הם הוציאו רמיקס ל-"Tell Me You Love Me" של דמי לובאטו.
מאוחר יותר, הם גם הוציאו רמיקס ל-"If You're Over Me" של יירס אנד יירס.
הסינגל השני שלהם, בשיתוף פעולה עם בי מילר, "I Wanna Know", יצא ב-16 במרץ 2018. הסינגל הבא שלהם, "Been There Done That", בשיתוף פעולה עם טובה סטירקה, יצא ב-24 באוגוסט 2018.
הצמד ופליקס ין, בשיתוף פעולה עם קפטין קאטס וג'ורג'יה קו, הוציאו את הסינגל "So Close".
הווידאו קליפ של השיר היה בכיכובה של ילדת השער של גיליון בגדי הים של ספורטס אילוסטרייטד, קמילה קוסטק .
ב-2020, השיר היה מועמד בקטגוריית שיר הדאנס של השנה בפרסי המוזיקה של iHeartRadio.
ב-27 בספומבר 2019, הצמד הוציא, בשיתוף פעולה עם דאייה, את הסינגל "Wanted".
NOSS, Naval Ocean Surveillance System (NOSS) (בתרגום לעברית:מערכת פיקוח על האוקיינוס של הצי) היא מערכת לוויינים שפותחה בארצות הברית.
הלוויינים מופעלים על ידי צי ארצות הברית במטרה לבצע איכון של אוניות הצי הסובייטי ורוסי.
המערכת פותחה על ידי מעבדת המחקר של צי ארצות הברית והחלה לפעול בשנת 1976. היא מנצלת לוויינים במסלול לווייני נמוך לגילוי פעילות מכ"ם של האוניות ובעזרת שיטות של מערכת ניווט לוויינית מבצעת איכון.
הדור הראשון של לווייני המערכת שוגר בשנים 1976–1987. בוצעו 9 שיגורים.
כל שיגור כלל יחידת האצה להעברת הלוויינים למסלול הרצוי לאחר סיום פעילות משגר ומערכת של 3 לוויינים עם מכשור.
כל השיגורים בוצעו מבסיס חיל האוויר ונדנברג עם משגרים מדגם אטלס E/F ואטלס H.
המערכות הראשונות נבנו במעבדת המחקר של צי ארצות הברית ובהמשך הבנייה עברה למרטין מריאטה.
שיגורי הדור השני בוצעו בשנים 1990–1996. בוצעו 4 שיגורים.
משקל הלוויינים גדל ולכן היה צורך לנצל משגר חזק יותר.
השיגורים בוצעו מבסיס חיל האוויר ונדנברג ונמל החלל קייפ קנוורל בעזרת משגר טיטן 4. שיגור שבוצע בשנת 1993 נכשל.
עלות הלוויינים שנהרסו הייתה 800 מיליון $ (כ-1.6 מיליארד $ במחירי 2023).
הלוויינים האחרונים בסדרה הפסיקו לפעול בשנת 2012.
שיגורי הדור השלישי החלו בשנת 2001. בוצעו 9 שיגורים.
כל שיגור כולל זוג לוויינים עם מכשור.
משקל של זוג לוויינם היה 6500 ק"ג.
השיגורים בוצעו מבסיס חיל האוויר ונדנברג ונמל החלל קייפ קנוורל בעזרת משגר אטלס 2, אטלס 3 ואטלס 5. בשנת 2022 לראשונה בוצע שיגור בעזרת משגר פאלקון 9.
NTFS נועדה להחליף את מערכת הקבצים FAT והציגה שיפורים רבים על פניה.
NTFS כוללת מגוון שיפורים על פני FAT, כגון - תמיכה בקבצים גדולים במיוחד (עד 264 בתים), רשימת בקרת גישה (המאפשרת לקבוע הרשאות גישה למשתמשים ברמה של קבצים בודדים), תיעוד פעולות (Journaling), דחיסת נתונים מובנית, התאוששות עצמית, יכולת שחזור נתונים במצב של כשל בדיסק, וחיפוש קבצים מהיר יותר באמצעות קיטלוג.
לאחר כישלון הפרויקט לבניית מערכת ההפעלה OS/2 החלה מיקרוסופט לנסות להיכנס לשוק מערכות ההפעלה לתאגידים.
מאחר שמערכות ההפעלה של מיקרוסופט באותה תקופה, DOS ו-Windows 3.1 ובמיוחד מערכת הקבצים שלהן FAT, לא סיפקו מאפיינים המותאמים לשוק העסקי החלו בחברה לפתח מערכת קבצים חדשה שתענה על צורכי התאגידים.
החברה ניסתה לבנות מערכת קבצים אמינה, מותאמת לשינויים, ניידת ובעלת תמיכה בתקן POSIX.
אמינות - NTFS מאפשרת טיפול בשלוש רמות של אמינות: שחזור קבצים, התמודדות עם שגיאות בסקטור בודד והתאוששות מהירה.
המערכת שומרת יומן אירועים של הפעולות שבוצעו על הדיסק באופן המאפשר שחזור הפעולות שבוצעו.
בנוסף, המערכת מחזיקה מספר עותקים במקומות שונים בדיסק של המחיצה הראשית (Master File Table) ואינה מנהלת אובייקטים מיוחדים (כמו במערכת FAT) העשויים לפגוע במערכת כולה.